PROCES-VERBAL


Încheiat astăzi, 24 octombrie 2018, cu ocazia lucrărilor şedinţei ordinare a Consiliului Local al comunei Cristeşti,  convocată în baza dispoziţiei primarului comunei Cristeşti nr. 144 din 18 octombrie 2018 şi adusă la cunoştinţa consilierilor locali prin convocatorul înregistrat la comuna Cristeşti sub nr.5710 din 18.10.2018, iar la cunoştinţa locuitorilor comunei prin afişarea acestora la avizierul din clădirea sediului administrativ al Primăriei comunei Cristeşti. 
Şedinţa s-a desfăşurat în sala de ședințe din clădirea sediului administrativ al Primăriei comunei Cristeşti. 
În urma apelului nominal al consilierilor locali s-a constatat că ședința a fost legal constituită, fiind prezenți 14 consilieri locali în funcție, respectiv: Almășan Emil,  Belean Manuel, Bereczki Zalan, Bian Ilarie, Chiorean Anghel, Csegzi Attila,  Gidofalvi Lorand-Laszlo, Janosi Maria, Madarasz Jeno-Szabolcs, Mailat Viorel-Ioan, Mureșan Ionel-Nicolaie, Nagy Hunor, Obreja Ioan şi Vas Avram-Stelian. Domnul Cămărășan Ioan nu a fost prezent, dânsul, începând cu data de 23 octombrie 2018, și-a dat demisia din funcția de consilier local, actul unilateral de voință fiind transmis prin e-mail și înregistrat la comuna Cristești sub nr.5792/24.10.2018, și comunicat Consiliului Local, împreună cu proiectul de hotărâre cu privire la constatarea încetării de drept a mandatului acestuia, precum și cu referatul impus de Legea nr. 393/2004 înaintea începerii ședinței.
La şedinţa Consiliului Local au participat doamna Kovacs Edit, primarul comunei Cristești,  doamna Kiss Ibolyka-Erzsebet, șef birou la Primăria Cristești, precum şi subsemnata în calitate de secretar al comunei
Președintele de ședință, ales prin HCL nr.46/28 august 2018, CL nr.HCLdomnul consilier  Bereczki Zalan i-a salutat pe cei prezenți, a constatat că este cvorum, drept pentru care a declarat ședința Consiliului Local deschisă. Doamna primar a solicitat Consiliului Local să le permită domnului Duran și doamnei Anca Branovici,  venită din partea Asociației JCI Târgu Mureș, să ia cuvântul înainte de a se intra în dezbaterea punctelor înscrise pe ordinea de zi. Aceștia au arătat că Asociația a demarat un proiect prin care se dorește integrarea socială a copiilor din centrele de plasament și din casele familiale din unele localități din județ (Glodeni, Sîncrai), prin activități educative, și că au constatat că acești copii au fost încântați să desfășoare în principal activități sportive, de aceea a fost cooptat în proiect și domnul Duran, care s-a oferit să facă antrenamente cu copiii o dată sau de două ori pe lună, rugămintea dânșilor fiind să li se permită să-și desfășoare activitatea sportivă în Cristești. Domnul consilier Almășan a întrebat de ce nu în Sîncrai, doamna Branovici a arătat că copiii nu sunt doar din Sîncrai, și că fiind cooptat domnul Duran s-au gândit că ar fi bine să solicite spijin din partea reprezentanților comunei Cristești. Domnul consilier Bian Ilarie a arătat că la Căminul Cultural Cristești s-a demarat un proict de modernizare a acestuia, și că rugămintea dânsului este ca acești copii să fie cooptați în acțiuni de voluntariat prin care să se asigure curățenia în curtea Căminului. Doamna Anca Branovici a arătat că se vor implica în aceste acțiuni. S-a solicitat din partea Consiliului Local un vot de principiu cu privire la cererea Asociației JCI, consilierii locali au aprobat cu 14 voturi ”pentru” solicitarea asociației.  Domnul Duran a adus la cunoștința Consiliului Local că a înscris echipa comunei Cristești la competiția de fotbal Cupa Satelor, aceasta adresându-se copiilor născuți în anul 2006, că sunt înscrie în copetiție 11 UAT-uri, Cristeștiul urmând să joace la Gheorghe Doja, și că rugămintea dânsului,  care are rolul de antrenor al echipei, ca un reprezentant al primăriei sau al Consiliului Local să participe duminică la meciurile echipei, s-a oferit voluntar domnul consilier Bian Ilarie, domnul Duran a mai arătat că fiind o competiție organizată la nivel de Federație, trebuie să se achite arbitri și observatorul, dar că banii vor fi rambursați ulterior.
Domnul consilier  Bereczki Zalan a supus aprobării Consiliului Local procesul-verbal întocmit cu ocazia ședinței ordinare care a avut loc în data de 27 septembrie2018, acesta a fost aprobat de toți consilierii locali prezenți la ședință, domnul viceprimar a arătat că nu s-a consemnat pe pagina a doua că dânsul a spus că depozitul de nămol din Cristeși se va închide imediat dacă Bisericile Ortodoxe reziliază contractul cu Aquaservul. În continuare președintele de ședință a supus aprobării Consiliului Local procesul-verbal întocmit cu ocazia ședinței extraordinare care a avut loc în data de 10 octombrie 2018, precum și ordinea de zi, procesul- verbal a fost aprobat de toți consilierii locali prezenți, cu același număr de voturi, repectiv 14 voturi ”pentru”, fiind aprobată și  ordinea de zi propusă prin convocatorul ședinței,  pe aceasta fiind înscrise următoarele puncte:
1.Proiect de hotărâre privind avizarea documentaţiilor pentru delegarea gestiunii activităţilor de colectare şi transport a deşeurilor municipale şi a altor fluxuri de deşeuri, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș),  pentru comuna Cristești din zona 2 Târgu Mureş
Inițiator Kovacs Edit-primarul comunei Cristești;
2.Proiect de hotărâre privind validarea rectificarii bugetului local al comunei Cristești efectuată  în baza Dispoziției Primarului comunei Cristești nr. 124/28.09.2018
Inițiator Kovacs Edit-primarul comunei Cristești; 
3. Proiect de hotărâre privind aprobarea execuției bugetului local pe trimestrul III al anului 2018
Inițiator Kovacs Edit, primarul comunei Cristești;
4.Proiect de hotărâre privind aprobarea utilizării unei părţi din fondul de rezervă bugetară și modificării listei de investiții pe anul 2018 
Inițiator Kovacs Edit, primarul comunei Cristești
5.Proiect de hotărâre privind stabilirea impozitelor și taxelor locale, precum și a zonelor în cadrul comunei Cristești pe anul 2019
Inițiator Kovacs Edit-primarul comunei Cristești; 
6.Proiect de hotărâre privind aprobarea Regulamentului de organizare a transportului greu pe raza comunei Cristești  
Inițiator Kovacs Edit- primarul comunei Cristești
7.Proiect de hotărâre privind aprobarea amplasării/construirii unor limitatoare de viteză pe străzile din comuna Cristești
Inițiator Kovacs Edit-primarul comunei Cristești; 
8.Diverse.
1.Proiect de hotărâre privind avizarea documentaţiilor pentru delegarea gestiunii activităţilor de colectare şi transport a deşeurilor municipale şi a altor fluxuri de deşeuri, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș),  pentru comuna Cristești din zona 2 Târgu Mureş
Președintele de ședință a prezentat proiectul de hotărâre,  și a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a propus discuții în plen; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a avizat favorabil proiectul de hotărâre; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
 Domnul consilier Almășan Emil i-a solicitat doamnei primar să propună și să susțină  în ședința AGA, având în vedere faptul că Stația de selectare, transfer și compost este situată în comuna noastră, un preț mai mic pentru locuitorii comunei Cristești, iar doamna primar a spus că dânsa este obligată să respecte hoărârea Consiliului Local, și să voteze conform celor aprobate de acesta, chiar în cuprinsul proictului de hotărâre fiind  un articol în acest sens. 
Președintele de ședință, a supus aprobării Consiliului Local proiectul de hotărâre, au votat ”pentru” toți consilierii locali prezenți, astfel că Hotărârea  privind avizarea documentaţiilor pentru delegarea gestiunii activităţilor de colectare şi transport a deşeurilor municipale şi a altor fluxuri de deşeuri, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș),  pentru comuna Cristești din zona 2 Târgu Mureş
  s-a adoptat   cu 14 voturi ”pentru”.
2.Proiect de hotărâre privind validarea rectificării bugetului local al comunei Cristești efectuată  în baza Dispoziției Primarului comunei Cristești nr. 124/28.09.2018
Domnul consilier Bereczki Zalan a prezentat proiectul de hotărâre, preşedintele de şedinţă, a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a propus discuții în plen; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a avizat favorabil proiectul de hotărâre; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
Domnul consilier Almășan Emil a întrebat dacă nu ar trebui schimbată ordinea punctelor de pe ordinea de zi, respectiv acest punct să se pună în discuția Consiliului după ce se va discuta punctul 4 de pe ordinea de zi. Doamna Kovacs Kdit, primarul comunei Cristești, precum și  doamna Kiss Ibolyka-Erzsebet, șef birou financiar-contabil, buget la primăria Cristești,  au arătat că ordinea este corectă, întrucât este vorba de o rectificare efectuată în baza unei dispoziții a primarului comunei Cristești, care trebuie validată, prin care suma de 99000 de lei a fost cuprinsă la fondul de rezervă, acesta fiind majorat cu această sumă, fondul de rezervă fiind în prezent de 50000+99000. Domnii consilieri Almășan Emil și Belean Manuel  au întrebat dacă această sumă este o estimare, și dacă da, se va realiza?, au mai întrebat de asemenea de ce această sumă a fost cuprinsă la fondul de rezervă, doamna Kiss Ibolyka-Erzsebet, șef birou la primăria Cristești, a arătat că este vorba de o estimare cu privire la veniturile ce se vor plăti comunei de persoanele juridice din impozitul pe venit, a mai arătat că aceste estimări  sunt foarte apropiate de realitate, și că experiența ultimilor ani a demonstrat că de multe ori încasările sunt mai mari decât estimările, sau  acestea se apropie foarte mult de suma estimată, diferențele fiind mici, a mai arătat de asemenea că s-a cuprins această sumă la fondul de rezervă pentru că în felul acesta au fost evitate discuțiile cu privire la cuprinderea acestei sume la alte capitole de cheltuieli, cu care probabil că membrii Consiliului Local nu ar fi fost de acord.
Președintele de ședință, a supus aprobării Consiliului Local proiectul de hotărâre, au votat ”pentru” toți consilierii locali prezenți, astfel că Hotărârea privind validarea rectificării bugetului local al comunei Cristești efectuată  în baza Dispoziției Primarului comunei Cristești nr. 124/28.09.2018 s-a adoptat   cu 14 voturi ”pentru”.
3. Proiect de hotărâre privind aprobarea execuției bugetului local pe trimestrul III al anului 2018
Președintele de ședință a citit titlul proiectului de hotărâre și a solicitat comisiilor de specialitate ale Consiliului Local să prezinte  rapoartele cu privire la acest punct: Comisia nr.1 a propus discuții în plen; Comisia nr.2 a avizat favorabil proiectul de hotărâre , iar Comisia nr.3 a avizat favorabil proiectul de hotărâre. 
Președintele de ședință, a supus aprobării Consiliului Local proiectul de hotărâre, au votat ”pentru” toți consilierii locali prezenți, astfel că Hotărârea privind aprobarea execuției bugetului local pe trimestrul III al anului 2018 s-a adoptat  cu 14 voturi ”pentru”.
4.Proiect de hotărâre privind aprobarea utilizării unei părţi din fondul de rezervă bugetară și modificării listei de investiții pe anul 2018 
Preşedintele de şedinţă a citit punctul de pe ordinea de zi, și  a solicitat comisiilor de specialitate să prezinte  rapoartele cu privire la acest punct: Comisia nr.1 a avizat favorabil proiectul de hotărâre;Comisia nr.2 a propus discuții în plen; Comisia nr.3 a avizat favorabil proiectul de hotărâre. Domnul consilier Bereczki Zalan a supus aprobării Consiliului Local proiectul de hotărâre, întrebând cine este ”pentru”, după care a afiramt că s-a adoptat  cu unanimitate de voturi. Domnul consilier Belean Manuel a reacționat și a spus ”Stați, stați, ce s-a votat?” Subsemnata am arătat că eu nu am văzut  cum s-a votat, domnul consilier Bian Ilarie a arătat că s-a votat și că dânsul nu este de acord cu reluarea votului, a mai arătat că dacă votul se va relua dânsul face sesizare la Prefectură cu privire la acest aspect, a mai arătat că ședința este înregistrată și că se poate vedea pe filmare că s-a votat. Subsemnata am solicitat să mi se comunice modul în care a votat fiecare consilier pentru a putea consemna. Domnul consilier Belean Manuel a întrebat ”ce s-a votat ?”, pentru că este vorba de o modificare a listei de investiții, dar care nu a fost prezentată, și a rugat-o pe doamna primar să prezinte ce investiții se vor face. Doamna primar a arătat că această listă a fost primită de toți consilierii locali, și nu are ce să prezinte în plus, dar la insistențele domnului consilier a arătat că este vorba de utilizarea a 99000 de lei din fondul de rezervă, utilizarea sumei  economisite la iluminatul public, precum și și a sumelor prevăzute la proiecte cuprinse în lista de investiții, dar care nu se vor mai derula în acest an, (cum ar fi  asfaltarea Str.Orizontului, care se amână pentru anul viitor, pentru că s-a solicitat și extinderea rețelei de apă-canal, iar această lucrare nu se mai poate face decât în anul care urmează), fiind cuprinse în lista de investiții 90000 de lei la grădiniță, 8000 de lei pentru documentația DALI pentru parcul central din Cristești, și 164000 de lei pentru asfaltarea Străzii Viilor spre Geiger, stradă pe care nu se vor face trotuare,  pentru că s-a constatat că în două cazuri nu s-au respectat aliniamentele, și s-a ajus la concluzia că este mai bine dacă se asfaltează cu un strat de asfalt de 5 cm mijlocul străzi, pe o lățime de 4 m, și o lungime de 250 m. Domnul consilier Almășan Emil a întrebat ce garanție au cei de pe Str.Orizontului că în anul viitor se va extinde apa și canalul, și apoi  se va asfalta. Domnul viceprimar Anghel Chiorean a arătat că se poate asfalta și în acest an, dar că extinderea rețelei de apă și canal nu se va mai face anul viitor, ci într-un viitor mai îndepărtat, și că i-a explicat acest fapt domnului Bordaș și că a înțeles, iar doamna primar a arătat că domnul Bordaș a depus o cerere de extindere și a rețelei de gaz, și a mai sups că în anul viitor la investiții se vor efectua acele lucrări care se vor aproba în Consiliul Local, iar domnul consilier a afirmat că nu se întâmplă chiar așa. Domnul consilier  Mureșan Ionel-Nicolaie a arătat că în cazul în care unele lucrări nu se mai fac, însemnă că rămân bani, doamna primar a arătat că aceștia au fost cuprinși la lucrarea de asfaltare de pe Str.Viilor. Domnul consilier Almășan Emil a întrebat cum de suma necesară pentru grădiniță a scăzut de la 150000 de lei+TVA, la 90000 de lei . Doamna primar a arătat că s-au făcut compensări între notele de renunțare și lucrările de efectuat. Domnul consilier Almășan Emil a arătat că sumele pentru grădiniță au scăzut după fiecare discuție cu executantul și proiectantul, și că vina pentru creșterea sumei licitate este atât a proiectantului, cât și a executantului care declară că a verificat ceea ce are de făcut, prin urmare nu trebuie să i se dea bani în plus, de aceeași părere fiind și domnul consilier Belean Manuel. Doamna primar a arătat că în acest moment sunt două soluții, fie să se continue lucrarea cu actualul executant, fie să se încheie contractul cu acesta și pentru lucrările rămase de efectuat să se desfășoare o nouă licitație,  la care chiar și actualul executant poate participa, a mai arătat că în cazul în care va avea loc o nouă licitație, prețul la care se va contracta pe mai departe lucrarea să fie mult mai mare. Domnul consilier Almășan Emil a arătat că și în cazul în care se va continua cu actualul executant nu există o certitudine că peste ceva timp nu va solicita din nou modificarea contractului, și în acest caz ”să fim păcăliți”. Doamna consilier Janosi Maria a arătat că în general la angajarea unui rest de lucrare prețul crește, nu  scade, și că în acest moment Consiliul este pus să aleagă între două rele, și că dânsa consideră că varianta de a nu se rezilia contractul este cea mai ”bună”. Doamna primar a arătat că majoritatea fondurilor pentru construirea grădiniței sunt guvernamentale, domnul consilier Almășan Emil a arătat că ”dacă nu sunt bani din bugetul local, se pot cheltui mai mulți”. Domnul consilier Belean Manuel a ținut să precizeze că ”societatea va continua lucrarea” chiar dacă  nu se va suplimenta suma, de aceea a propus să se asfalteze strada Viilor, dar 90000 de lei să rămână în fondul de rezervă. Doamna primar a întrebat dacă dânsul propune un amendamant la proiectul de hotărâre, respectiv ca suma de 90000 de lei să rămână în fondul de rezervă, ceea ce înseamnă să nu se majoreze suma pentru construirea grădiniței. Domnul Belean a arătat că asta dorește. Domnul consilier Bian Ilarie a menționat încă o dată că s-a votat, și că dânsul nu mai votează. Domnul consilier Belean Manuel  a afirmat că domnul consilier Bian Ilarie este ”părtinitor”, iar domnul consilier Bian a arătat că da, ”este”, pentru că dânsul dorește să se termine lucrarea la grădiniță, nu să se lungească cine știe încă cât timp, după care a întrebat-o pe doamna primar ce înseamnă încheierea contractului cu Moragroind. Doamna primar a arătat că în cazul în care contractul nu s-ar rezilia de comun acord, ar însemna un proces, care nu se știe cât ar dura, dar că nu este cazul, societatea fiind de acord cu rezilierea contractului, dar că lucrările ce mai trebuie executate trebuie să se achiziționeze prin licitație publică pe SEAP, și că până la încheierea contractului va trece ceva timp. Domnul consilier Nagy Hunor l-a întrebat pe domnul consilier Almășan, care este soluția dânsului pentru a se continua lucrarea la grădiniță. Domnul consilier a arătat că lucrarea trebuie continuată, și  cei care au greșit să plătească.  Domnii consilieri Almășan Emil și Mureșan Nicolaie au arătat că în cazul în care i s-ar fi aplicat executantului penalitățile de întârziere prevăzute în contract, se recupera aproape toată suma cu care se majorează investiția. Pentru a se consema felul în care s-a votat, s-a solicitat să se se voteze din nou proiectul de hotărâre privind utilizarea unei părţi din fondul de rezervă bugetară și modificarea listei de investiții pe anul 2018, așa cum a fost propus de doamna primar, votându-se după cum urmează:
-7 voturi ”pentru” - Bian Ilarie, Bereczki Zalan,  Chiorean Anghel,  Gidofalvi Lorand Laszlo, Janosi Maria, Nagy Hunor și Vas Avram-Stelian;
-3 ”abțineri”- Csegzi Attila, Obreja Ioan și Mailat Ionel-Nicolaie
-4 ”contra” -Almășan Emil, Belean Manuel, Madarasz Jeno-Szabolcs, și Mureșan Ionel-Nicolaie. Subsemnata am arătat că dacă acesta este votul membrilor Consiliului proiectul de hotărâre nu s-a aprobat, și că nu are cum să se adopte nici o hotărâre, nici dacă se supune aprobării ”amendamentul”, fiind vorba de un vot 7 la 7. Domnul consilier Nagy Hunor a întrebat ”cum se rezolvă problema?”, se opresc lucrările și se merge în proces. Doamna primar a arătat că actualul contract a fost prelungit până la 30 octombrie,  și că diferența de lucrări trebuie licitată din nou, și că va costa mai mult. Domnul consilier Nagy Hunor a întrebat dacă nu se vor pierde fondurile pentru grădiniță, în cazul în care se va licita diferența de lucrări. Domnul consilier Almășan a insistat asupra faptului că proiectantul trebuie să plătească o parte din lucrări, doamna primar a arătat că proiectantul despre care se vorbește a adus comunei 4 milioane de euro. Domnul consilier Belean a arătat că o soluție ar fi să nu se rezilieze actualul contract, mai ales nu ”de comun acord”, doamna primar a arătat că acest lucru însemnă proces, și până la finalizare  nu se pot continua lucrările la grădiniță. Domnul consilier Mureșan Ionel-Nicolaie a arătat că ar fi bine să nu i se dea banii, să fie ținut să respecte prevederile contractuale, și chiar să fie acționat în instanță pentru nerespectarea termenului de excuție, și a mai întrebat dacă i-au fost plătite lucrări neefectuate. Doamna primar a arătat că ultimul termen pe care-l va acorda executantului va fi 30 noiembrie, dată după care va aplica penalitățile prevăzute pentru nerespectarea termenului, și a mai arătat că nu i s-a plătit nimic societății din ”ce nu s-a executat”. Doamna primar a mai arătat că în ședința trecută când a solicitat un vot de principiu asupra modificării listei de investiții, au fost nouă voturi, și că nu înțelege cine s-a răzgăndit. Domnul viceprimar a arătat că domnul Cămărășan, care a renunțat la funcție și domnul consilier Madarasz, pe care doamna primar l-a întrebat de ce și-a schimbat părerea, acesta a răspuns că și părerea dănsului este că societatea s-a angajat să efectueze lucrarea în baza unui contract și a unui deviz, asupra căruia nu a avut obiecții, și că în aceste condiții trebuie să respecte cele la care s-a angajat,  și dacă se acceptă modificări ale contractelor, aceste practici devin reguli. Doamna primar a insistat arătând că trebuie luată o decizie în acest caz, iar domnul consilier Mureșan a arătat că trebuie să i se pună constructorului  legea în față și să o respecte, iar domnul consilier Almășan a menționat că ”manevrele” de acest gen trebuie să înceteze. Fiind gălăgie în sala de ședințe, doamna primar a arătat că în cazul în care ședința nu se va desfășura  în limitele normalului dânsa va părăsi sala. Amendamentul formulat de doamna primar pentru domnul consilier Belean, a fost supus aprobării Consiliului, domnul consilier Bian a insistat încă o dată că s-a votat, și că dacă se supune proiectul de hotărâre încă o dată aprobării, dânsul merge la prefectură. A fost supus aprobării amendamentul formulat în cadrul ședinței, s-a votat după cum urmează:
-3 voturi ”pentru”- Almășan Emil, Belean Manuel și Obreja Ioan;
-o ”abținere”-Mailat Viorel Ioan;
-10 voturi ”contra”.
Domnul consilier Almășan Emil a arătat că dânsul trage concluzia că cei care au votat contra nu doresc să se asfalteze strada Viilor, domnul viceprimar a arătat că cei care au votat contra doresc să se construiască grădinița și să se asfalteze și strada Viilor. Domnul consilier Almășan Emil a arătat că în acest caz nu a fost bine formulată propunerea, și că ar fi trebui să se prezinte cele două proiecte separat. Domnul consilier Bian Ilarie a arătat că din câte îi cunoaște dânsul pe domnii consilieri, toți își doresc construirea grădiniței, doar că în proiect există greșeli, care i-a împărțit în două tabere. Domnul consilier Mureșan Ionel-Nicolaie a arătat că ținând seama de lămuririle primite în timpul ședinței, este dispus să revină asupra felului în care a votat, respectiv să voteze pentru proiectul inițiat de doamna primar.  Subsemnata am arătat că poate face acest lucru într-o altă ședință, respectiv într-o ședință extraordinară, care poate fi convocată cu data de 24 octombrie, și pe care membrii consiliului fiind prezenți o au în cunoștință, ședința  urmând să aibă loc luni 29 octombrie, dacă doamna primar este de acord. Doamna primar a arătat că după părerea dânsei nu se justifică o ședință extraordinară și că ar trebui lămurite lucrurile în cadrul acestei ședințe.
5.Proiect de hotărâre privind stabilirea impozitelor și taxelor locale, precum și a zonelor în cadrul comunei Cristești pe anul 2019
Domnul consilier Bereczki Zalan a dat citire titlului proiectului de hotărâre și a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a avizat favorabil proiectul de hotărâre; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
Domnul viceprimar Anghel Chiorean a solicitat Consiliului Local să discute un amendament, respectiv o scădere a taxei pentru înregistrarea contractelor de arendă de la 25 de lei, la 10 lei, amendament  aprobat cu 8 voturi ”pentru”, votând astfel următorii consilier locali: Bereczki Zalan, Bian Ilarie, Chiorean Anghel, Gidofalvi Lorand-Laszlo, Janosi Maria, Madarasz Jeno-Szabolcs, Mailat Viorel-Ioan și Nagy Hunor,  au votat ”contra”: Almășan Emil,  Belean Manuel, Csegzi Attila,  Mureșan Ionel-Nicolaie, Obreja Ioan şi Vas Avram-Stelian, arătând că suma de 25 de lei, nu era o sumă mare pentru înregistrarea unui contract de arendă. 
Președintele de ședință, a supus aprobării Consiliului Local proiectul de hotărâre, cu amendamentul votat deja, s-a votat după cum urmează:
-”pentru”- 9 voturi;
-”contra”-5, respectiv domnii consilieri: Almășan Emil, Belean Manuel, Csegzi Attila, Mureșan Ionel –Nicolaie și Vas Avram.
Hotărârea privind stabilirea impozitelor și taxelor locale, precum și a zonelor în cadrul comunei Cristești pe anul 2019 a fost adoptată  cu  9 voturi ”pentru”.
6.Proiect de hotărâre privind aprobarea Regulamentului de organizare a transportului greu pe raza comunei Cristești  
Punctul de pe ordinea de zi a fost citit de preşedintele de şedinţă, care a solicitat comisiilor de specialitate să prezinte  rapoartele cu privire la acesta:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre.
 
Președintele de ședință, a supus aprobării Consiliului Local proiectul de hotărâre, s-a votat după cum urmează: ”pentru”-11 voturi; ”abțineri”-2 , respectiv domnii consilieri  Belean Manuel, și Mureșan Ionel –Nicolaie;”contra”-1 domnul consilier Almășan Emil, care a arătat că dânsul nu consideră că este legală o astfel de hotărâre, subsemnata am arătat că voi solicita și punctul de vedere al Instituției Prefectului cu privire la legalitatea acestei hotărâri.
Hotărârea privind aprobarea Regulamentului de organizare a transportului greu pe raza comunei Cristești a fost adoptată cu 11 voturi ”pentru”.
7.Proiect de hotărâre privind aprobarea amplasării/construirii unor limitatoare de viteză pe străzile din comuna Cristești
 Domnul consilier Bereczki Zalan a prezentat proiectul de hotărâre, preşedintele de şedinţă, a solicitat comisiilor de specialitate să prezinte  rapoartele cu privire la acest punct:
-Comisia pentru activităţi economico-financiare, amenajarea teritoriului şi urbanism a avizat favorabil proiectul de hotărâre; 
-Comisia pentru activităţi social-culturale, culte, învăţământ, sănătate şi familie, protecţie copii, tineret, sport, agricultura, a propus discuții în plen; 
-Comisia juridică şi de disciplină, protecţia mediului şi turism a avizat favorabil proiectul de hotărâre. 
Președintele de ședință, a supus aprobării Consiliului Local proiectul de hotărâre, au votat ”pentru” toți consilierii locali prezenți, astfel că Hotărârea privind aprobarea amplasării/construirii unor limitatoare de viteză pe străzile din comuna Cristești  s-a adoptat   cu 14 voturi ”pentru”.
Președintele de ședință, CL nr.HCLdomnul consilier  Bereczki Zalan, a supus aprobării Consiliului Local  suplimentarea ordinii de zi cu  două puncte, două proiecte de hotărâre inițiate de doamna primar, respectiv: 
-Proiect de hotărâre privind constatarea încetării de drept a mandatului de consilier local deținut de domnul Cămărășan Ioan;
-Proiect de hotărâre pentru completarea inventarului bunurilor care aparțin domeniului public al comunei Cristești,
au votat ”pentru” 12 consilieri locali,  s-au ”abținut” domnii consilieri Almășan Emil și Csegzi Attila.
Proiectul de hotărâre privind constatarea încetării de drept a mandatului de consilier local deținut de Cămărășan Ioan, precum și demisia domnului consilier, a fost prezentat de subsemnata. Domnii consilieri Bian Ilarie, Chiorean Anghel și Belean Manuel au arătat că dânșii îi mulțumesc domnului Cămărășan Ioan pentru activitatea desfășurată în calitate de consilier local, și îi urează sănătate.
 Președintele de ședință a supus aprobării Consiliului Local proiectul de hotărâre, subsemnata am subliniat că este vorba de o hotărâre în constatare, s-a votat după cum urmează:
-”pentru”- 11;
-”abțineri”-3, respectiv domnii consilieri Almășan Emil, Belean Manuel și Csegzi Attila, astfel că Hotărârea privind constatarea încetării de drept a mandatului de consilier local deținut de domnul Cămărășan Ioan a fost adoptată cu 11 voturi ”pentru”. 
Proiectul de hotărâre pentru completarea inventarului bunurilor care aparțin domeniului public al comunei Cristești a fost prezentat de doamna primar, președințele de ședință l-a supus aprobării Consiliului Local, s-a votat după cum urmează:
-”pentru”- 11;
-”abțineri”-3, respectiv domnii consilieri Almășan Emil, Belean Manuel și Csegzi Attila, Hotărârea pentru completarea inventarului bunurilor care aparțin domeniului public al comunei Cristești fiind adoptată cu 11 voturi ”pentru”.
	Diverse. Domnul consilier Csegzi Attila a arătat că dânsul a solicitat aviz de legalitate pentru comisia constituită pentru evaluarea proiectelor depuse pentru acordarea de finanțări nerambursabile pentru cultură, dar se pare că nu s-a solicitat, subsemnata am arătat că s-a solicitat și că la data la care Instituția Prefectului va răspunde solicitării, i se va comunica și dânsului răspunsul. Domnul consilier Csegzi  a mai arătat că unii locuitori din Vălureni au întrebat cum de consilierii locali nu acordă sprijin serbării anuale din satul Vălureni, și că dânsul a trebuit să le explice că aceștia au fost excluși din comisie, a mai arătat că o familie din Vălureni a depus cerere pentru premiul de 300 de lei, ce s-a acordat pentru cuplurile cu 50 de ani de căsătorie, dar că i s-a spus vă banii au fost virați înapoi la bancă. Domnul viceprimar a arătat că în cuprinsul hotărârii au fost specificate câteva nume, aceștia fiind cei care au primit acel premiu, precum și cei care în anul în curs împlineau 50 de ani de căsătorie, dar care au primit acei bani pe baza cererii și a actelor anexate. Domnul Almășan Emil  a arătat că s-a discutat în cadrul ședinței despre posibilitatea de a se mai depune cereri și de alte persoane, care nu au fost nominalizate, dar care în anul trecut nu  și-au depus, și că ar fi trebuit să se țină seama de cele discutate, doamna primar a arătat că așa a fost, iar subsemnata am arătat că în anul trecut s-a revenit asupra hotărârii, aceasta modificându-se în sensul de a beneficia de acel premiu toți cei care aveau peste 50 de ani de căsătorie, în anul acesta domnul viceprimar, pentru că erau cupluri care nu și-au depus cerere în anul trecut, a întrebat la ”juridic” la Prefectură care era posibilitatea legală de a beneficia de premiu cei care în anul trecut nu au beneficiat, și i s-a spus că aceștia trebuie cuprinși nominal  în hotărâre Subsemnata am arătat că din moment ce premiul se acordă celor care împlinesc 50 de ani de căsătorie în anul în curs, și în anul trecut a existat posibilitatea de beneficia toți cei care avea 50 și peste 50 de ani de căsătorie, ce se va întămpla în viitor dacă nu se va stabili o cifră de care se ține seama, se vor compara statele de plată întocmite anual pentru a nu se plăti de două ori aceluaiși cuplu, sau dacă nu-și depun cerere că nu vor, sau din alte motive în anul viitor se pot răzgândi. Doamna primar a arătat că domnul Baricz din Vălureni, pentru că despre dânsul era vorba în cele prezentate de domnul consilier Csegzi, nu putea beneficia pentru că nu era printre cei cuprinși în hotărârea Consiliului local. Domnul consilier Almășan Emil a arătat că nu este corect, pentru că mulți nu au știut că trebuie să-și depună cerere, iar doamna consilier Janosi Maria a arătat că orice proiect se poate îmbunătăți. Domnul consilier Bial Ilarie le-a mulțumit celor care duminică au a participat la evenimentul sportiv din Ungheni. Domnul consilier Almășan Emil a avut următoarele solicitări: să se astupe găurile din asfalt pe Str. Sportului, Combinatului și Vânătorilor, lucrări care se pot efectua cu Asfarom care are restanțe la o recepție mai veche; să se clarifice terenul de la pădure, să se lămurească dacă are sau nu proprietar. Domnul consilier Mureșan Ionel-Nicolaie a arătat că  este curios că după ce dânsul a depus un proiect cu privire la Str.Morii, terenul la care dânsul a făcut referire a fost întabulat de domnul Nyaradi, drept urmare cele propuse nu se mai pot face, a mai arătat că cei cărora li s-a retrocedat grădinița din sat au dreptul de 92 ari de teren, și are informații că există un plus de 30 de ari acolo, dar care sunt poziționate în spate în așa fel încât nu se poate ajunge la teren, de aceea dînsul solicită să se clarifice situația terenului și să se cuprindă în patrimoniul comunei. Domnul viceprimar a arătat că s-a început să se facă planuri parcelare, și că în prezent este în dezbatere publică un astfel de plan, și că chiar a apărut un proprietar care nu era cuprins în plan, după ce aceste planuri se vor definitiva, și dacă se constată că rămân terenuri se va hotărî ce se va face cu ele. Domnul consilier Almășan Emil a arătat că dânsul știe că pășunile sunt ale comunei, dar că a constata că lângă fosta fermă pe pășune a apărut o casă. Domnul viceprimar a arătat că nu se poate cotesta dreptul de proprietate fără dovezi, și că cel care a construit, sigur are acte pe teren. Subsemnata am arătat că în acestă săptămână în cadrul unui proces în care Comisia locală de fond funciar are calitate de chemată în garanție, la solicitarea instanței de judecată a trebuit să comunice parcela și amplasamentul din pășunea comunală, pentru suprafața de 50 de ari, cu care, în cazul admiterii cererii reclamantului, pârâtul să fie pus în posesie. Domnul consilier Bian Ilarie a spus că de când locuiește în Cristești lăngă pădure în Berc, s-a ieșit la iarbă verde, s-au organizat activități, jocuri, acel teren fiind al comunei, și acum a aflat că nu mai este, ori acel teren a fost cuprins în proiectele viitoare ale comunei. Domnul viceprimar a precizat că în cazul în care o persoană are un drept de proprietate asupra unui teren, ce se poate face?, acest drept este recunosut de lege. Domnul consilier Almășan a spus că ar trebui să se întabuleze terenurile care sunt în proprietatea comunei, iar doamna primar arătat că acum se întabulează străzile, și apoi și celelalte terenuri. Domnul consilier Mureșan a precizat că trebuie ”identificat ce avem și să luăm măsuri”, a mai arătat că din câte a aflat și capela catolică din Cristești a fost ridicată ilegal. Doamna primar a spus că dânsa știe că la data construirii au avut autorizație . Domnul consilier Almășan a arătat că nici pentru terenul care este folosit de Aquaserv nu se face nimic, și nu se încasează nimic. Domnul consilier a prezentat programul întocmit de domnul Furnea pentru ziua de 1 Decembrie,  și a solicitat celor care doresc să propună în completare și alte activități, sau acțiuni, sunt rugați să le facă. 
Doamna primar a arătat că în ceea ce privește grădinița problema a rămas, și că trebuie luată o decizie cât mai repede de aceea le-a solicitat domnilor consilier să-și reevalueze votul, domnii consilieri Belean Manuel și Almășan Emil au spus că dânșii nu votează, în timp ce domnii consilieri Madarasz Jeno-Szabolcs și Mureșan Ionel-Nicolaie au spus că în urma explicațiilor primite dânșii ar vota ”pentru”, astfel că numărul  de voturi ”pentru” proiectul de hotărâre privind aprobarea utilizării unei părţi din fondul de rezervă bugetară și modificării listei de investiții pe anul 2018 ar fi de 9. 


Domnul consilier Bereczki Zalan a declarat închisă ședința ordinară a Consiliului Local.

       Drept pentru care s-a încheiat prezentul proces-verbal.



Preşedinte de ședință, BERECZKI Zalan_________________		
Secretarul comunei Cristești, Melintia-Rodica STOICA_________	

